**Referat fra Generalforsamling i Kongeå rideklub den 23. marts 2021**

Formanden byder velkommen til mødet, som afholdes på teams.

Generalforsamlingen afvikles samme aften som generalforsamlingen for støtteklubben til Kongeå rideklub med samme mødedeltagere.

**Dagsorden:**

1. Valg af dirigent

Bestyrelsen foreslår Jane Andersen som dirigent. Dette besluttes uden indvendinger.

Maiken S. Schmidt tager referat.

Generalforsamlingen godkendes som indkaldt efter gældende regler i vedtægterne.

1. Årets beretning ved formanden Hanne Josefsen

Medlemmer: Ca. 175 – det er en stigning fra sidste år, hvor vi var ca. 160

Undervisning:

Randi har mandagsholdene og Jim kommer hver anden mandag. Lisa har tirsdagsholdene, Ida har onsdagsholdene, Pia har torsdagsholdene, Nanna og Ditte har lørdagsholdene

Der har flere gange i årets løb været pause i undervisningen pga. Corona – lige nu er heldigvis i gang igen uden for. Det er vi meget glade for. Det har betydet at der er rykket rundt på nogle tider, og i den forbindelse vil vi gerne takke for fleksibiliteten hos både undervisere og elever.

En særlig tak til Randi som tager ekstra hold – da to af Idas hold kører på samme tid.

Elevheste:

Vi har 8 elevheste og pr.1 marts er der halvpart på dem alle.

Derudover har klubben en indgået en aftale om brug af privat ponyen Dina – det er så i februar måned 2021

Arrangementer gennem året:

Der har ikke været ret mange arrangementer gennem året – ikke overraskende har det skyldes Corona – og de rammer vi som forening har haft at agere i den forbindelse. Nu ser vi fremad og glæder os til en masse aktivitet i 2021. Vi vil gøre vores for at indhente det forsømte.

Juni: juniorudvalget afviklede pizzaaften (og vandkrig)

Juli: aftens c-stævne i dressur

August: Arbejdsdag

Udendørs C stævne i dressur – for første gang i mange år. Det var en skøn weekend med sol og masser af god stemning

Sep.: Ridelejr september – støtteklubbens arrangement – som altid en stor succes med glade børn, hvor nye venskaber knyttes i klubben.

Springkursus med Mathias Nørheden

Oktober: DGI hunde i hallen – det tjener vi lidt penge på – denne gang dog uden tilskuere

November: juletræningsdag med tombola

December: juniorudvalget afholdte julearrangement i ridehallen

Nov/dec: Ryttermærke undervisning i mærke 2, 4 og 5

Nye ejere:

En stor begivenhed i år har været at PE efter lang tids ønske fik solgt rideskolen. Og det er ingen hemmelighed at vi var meget spændte på møde de nye ejere. 1. november kunne vi sige velkommen til Fam. Andersen (Patrick, Julie og Vibeke) og Frank. Og jeg er ret sikker på at jeg med en enig bestyrelse i ryggen kan sige – at hvor er vi glade for at det netop lige er jer, der har overtaget ejerskabet af stedet. Vi nyder jeres samvær, og ikke mindst nyder vi at se hvordan de tiltag og ideer I har tager form og bliver til virkelighed.

Tak for jer – vi ser frem til mange gode år sammen med jer her på KÅR

Hvad har bestyrelsen ellers bruget tiden på:

 Ny lejekontrakt med Fam Andersen

 Corona håndtering + hjælpepuljer

 Søgt kommunalt tilskud på nyt gulv i rytterstuen, som skal lægges her i 2021.

Tak:

Tak til juniorudvalget – i har ikke haft de samme vilkår som I plejer, men det er lykkes at gennemføre et par arrangementer, som vores medlemmer har haft stor fornøjelse af

Tak til støtteklubben som virkelig gør en forskel for klubben.

Tak til PE som vi gennem mange år har samarbejdet med.

Tak til Fam. Andersen, som vi håber at få glæde af i mange år frem.

Generelt en tak til alle der jævnligt giver en hånd, det gælder både medlemmer og familie til medlemmer. Uden jer, er det svært at drive en rideklub på frivillig basis.

Tak for indsatsen til de bestyrelsesmedlemmer som i aften stopper og som har valgt at overlade tøjlerne til andre.

Skulle nogen føle sig glemt eller overset, så er det bestemt ikke hensigten, hver en indsats og hvert et bidrag er værdsat.

1. Det reviderede regnskab forelægges til godkendelse

Regnskabet gennemgås og godkendes herefter som gennemgået i beretningen fra kassereren.

Bilag medsendes referatet.

1. Behandling af indkomne forslag

Ingen

1. Valg af bestyrelsesmedlemmer

Ud af bestyrelsen går Hanne Josefsen. Hanne tager gerne en suppleant post for at overdrage formandens opgaver. Rikke Galler træder ind i bestyrelsen fra sin suppleant post efter valg.

Karina Josefsen modtager genvalg. Bliver genvalgt.

Gitte, Birthe og Trine fortsætter i bestyrelsen.

Bestyrelsen konstituerer sig efter generalforsamlingen.

1. Valg af suppleanter til bestyrelsen:

Hanne Josefsen, Bodil Roskjær og Maiken S. Schmidt vil gerne tage en suppleant post. De bliver valgt.

Susanne Dybdahl og Rikke Galler udgår som suppleant.

1. Valg af medlemmer og suppleanter til juniorudvalget:

På valg er Kristina Galler som gerne vil genopstille.

Mette Mortensen, Alberte Lynddahl, Frederikke Bjerrum, Frida Madsen, Nanna Dybdahl og Ditte Dybdahl stopper.

Der bliver valgt nye medlemmer i form af Sofie Josefsen, Signe Brix, Maria Hartwigsen, Emma Ahlers og Josefine Jæger.

1. Valg af revisorer og revisorsuppleant:

På valg er Heidi G. Christensen og Maria Kunø. De bliver valgt.

Jane Andersen vil gerne være suppleant på revisorposten.

1. Evt.

Kåring af årets klubmedlem i KÅR 2020:

Bestyrelsen har bedt medlemmerne om at nominere et medlem, der med sin attitude, humør og hjælpsomhed er med til at gøre vores rideklub til et skønt sted at være. Et forbillede med en god karma og energi. Alt i alt en fantastisk klubkammerat.

De medlemmer, der er blevet nomineret:

Rikke Thomsen

Trine Lynddahl

Helena Justesen

Lærke Bitsch

Steen Bitsch

Lisa Josefsen

Fam. Andersen og Frank

Birthe Carstensen

Hanne Josefsen

Karina Josefsen

De ord, der er skrevet om ”årets klubnavn”:

Et medlem, der:

Gør en fantastisk indsats hele vejen rundt

Hjælper alle hun kan og har altid tid til en snak i stalden, sød og smilende og jordnær

Et fantastisk forbillede for både børn, unge og voksne ryttere i klubben

Stor kilde til inspiration for mange af os til at udvikle relationen til og samarbejdet med vores heste

Hun udvider vores ”rytter horisont”

Hun er meget harmonisk i sin omgang med sin egen hest, men hun er også meget hjælpsom, tålmodig og ordentlig i sin omgang med andres heste

Positiv, tålmodig, omhyggelig og samtidig en dygtig underviser

Udover et forbillede i klubben, er hun også et forbillede udadtil på de sociale medier med hendes fantastiske måde at arbejde med hestene på.

Årets navn i KÅR 2020 er Lisa Josefsen - stort tillykke!!

Dirigenten takker for go´ro og orden og erklærer generalforsamlingen for ophævet.